cyanic-selkie/wikianc huggingface dataset:
Epsilon Sagittarii
Sterstelsel
Die primêre ster, ε Sagittarii A, met die amptelike naam Kaus Australis, het ’n sterreklassifikasie van B9,5 III. Sy ligsterkteklas, III, dui aan dit is ’n geëvolueerde reusester wat die waterstof in sy kern opgebruik het. Hy het uitgesit tot ’n radius van sowat 6,8 keer dié van die Son. Sy massa is 3,5 keer die Son s’n en sy ligsterkte sowat 363 keer dié van die Son met ’n effektiewe temperatuur van 9 960 K. Dit gee hom die blouwit kleur van ’n B-tipe ster.
Die ster roteer vinnig, met ’n spoed van 236 km s-1. Dit het ’n magneetveld en is ’n X-straalbron met ’n helderheid van sowat 1030 erg s-1. Daar is ’n oormaat infrarooistraling in die stelsel, wat dui op die teenwoordigheid van ’n sirkumstellêre skyf van stof.
Die sekondêre ster, ε Sagittarii B, is sowat 2,392 boogsekondes van die hoofster af – dit is ’n fisieke skeiding van sowat 106 AE, wat beteken dit lê in die stofskyf. Dit is ’n hoofreeksster met ’n massa van sowat 95% dié van die Son. Voordat dit in 1993 ontdek is, kon die metgesel verantwoordelik gewees het vir spektrale afwykings wat aan die hoofster toegeskryf is. Daar is ’n kandidaat-metgeselster teen ’n hoekskeiding van 32,3 boogsekondes.
Name
Die stelsel se Bayer-naam is "Epsilon Sagittarii". Dit het die tradisionele naam "Kaus Australis" gehad, wat afgelei is van die Arabiese قوس qaws, "boog", en die Latynse austrālis "suidelike". In 2016 het die Internasionale Astronomiese Unie se sternaamwerkgroep (WGSN) die naam Kaus Australis goedgekeur vir die ster ε Sagittarii A omdat hulle eiename aan individuele sterre toegeken het eerder as aan stergroepe.
Erepsia insignis
Erepsia insignis is 'n vetplant wat deel is van die Aizoaceae familie. Die spesie is endemies aan die Wes-Kaap. Dit kom by Observation Peak en The Cossacks in die Slanghoekberge voor. Die plant het 'n voorkomsgebied van kleiner as 10 km² en kom op hoogtes van 1200-1700 m. voor. Die plant word as seldsaam beskou.
Reidispongia
Reidispongia is 'n genus van sponsdiere uit die klas van die Demospongiae (gewone sponse).
Aizoon mezianum
Aizoon mezianum is 'n plant wat deel van die Aizoaceae familie is. Die plant is inheems aan die Noord-Kaap en Namibië.
Mercury-Redstone 3
Mercury-Redstone 3, ook bekend as Freedom 7, was die eerste Amerikaanse bemande ruimtevaart. Dit ruimtetuig is op 5 Mei 1961 gelanseer met Alan Shepard as die enigste bemanningslid. Die Mercury-program se doelwit was om 'n ruimtevaarder in 'n wentelbaan om die aarde te plaas en hom veilig terug te bring. Shepard se vlug was 'n 15-minute sub-orbitale vlug met die hoofdoelwit om te bewys dat hy die swaartekrag van lansering en binnedring van die atmosfeer kan weerstaan.
Shepard het sy tuig die Freedom 7 genoem en 'n presedent geskep vir die ander ses Mercury-ruimtemanne wat hulle ruimtetuie ook name gegee het. Die nommer 7 was ingesluit in al die bemande Mercury-ruimtetuie in erkenning aan die Mercury Sewe as die eerste groep ruimtevaarders. Sy ruimtetuig het 'n hoogte van 187.5 km bereik en 'n direkte afstand oor aarde van 487.3 km afgelê. Dit was die vierde vlug wat met 'n Mercury-Redstone-vuurpyl van Kaap Canaveral in Florida gelanseer is.
Gedurende die vaart kon Shepard die aarde sien en het die kapsule se posisiebeheerstelsel getoets. Hy het ook die kapsule omgekeer sodat die stompkant met die hitteskild vorentoe wys sodat hy gereed is wanneer hy weer die aarde se atmosfeer binnedring. Hy het ook die truvuurpyle getoets, dit sou later deur ander ruimtetuie gebruik word om uit 'n wentelbaan te beweeg en weer die atmosfeer binne te dring. Sy kapsule het nie oor genoegsame snelheid beskik om in 'n wentelbaan te bly nie. Nadat hy die atmosfeer binnegedring het, het sy kapsule met behulp van 'n valskerm veilig in die Atlantiese Oseaan naby die Bahamas geland. Hy en die kapsule is deur 'n helikopter uit die water gelig en na die Amerikaanse vliegdekskip, USS Lake Champlain oorgeplaas.
Tegnies was die sending 'n sukses maar is oorskadu weens die feit dat die Sowjetunie reeds drie weke tevore vir Joeri Gagarin in 'n wentelbaan om die aarde geplaas het met Vostok 1. Die sending was kontroversieel omrede een van die regulasies van die World Air Sports Federation oorskry is. Die regulasie bepaal dat 'n vlieënier in sy kapsule moet bly, Gagarin het 'n uitskietfasiliteit gebruik en volgens die Federasie word 'n vaart as onvoltooid gesien indien die bemanning dit verlaat tydens die vlug.
Corliss Palmer
Corliss Palmer (25 Julie 1899 – 27 Augustus 1952) was 'n Amerikaanse aktrise. Sy was bekend vir haar rolle in die rolprente Trial Marriage (1928) en Scarlet Youth (1928).
Mercury-Redstone 3
Op 5 Mei 2017 is die die eerste Nasionale Ruimtemandag in Amerika gehou ter ere aan hulle eerste bemande ruimtevlug.
Noord-Friese Eilande
Die Noord-Friese Eilande (Deens: Nordfrisiske Øer, Duits: Nordfriesische Inseln, Noord-Fries: Nuurdfresk eilunen) is langs die weskus van die Duitse deelstaat Sleeswyk-Holstein in die Noord-Friese Waddesee geleë. Hulle word omsluit deur die Nasionale Park Sleeswyk-Holsteinse Waddesee, maar maak self nie deel uit van dié natuurreservaat nie. Administratief behoort hulle aan die distrik Nordfriesland.
Soms word ook die Deense Waddesee-eilande, wat langs die weskus van Jutland in Suid-Denemarke geleë is, by die Noord-Friese Eilande gereken. Hierdie kategorisering is suiwer geografies van aard aangesien die Deense eilande, anders as hulle Duitse eweknieë, nooit deur Friese bewoon is nie.
Naas die groter eilande is daar ook klein eilandjies wat in Duits Halligen genoem word. Hulle word gewoonlik nie deur middel van dyke teen vloedwater beskerm nie sodat alle geboue op hoër geleë plekke, sogenaamde Warften, opgerig word.
Geografie
Die groot eilande en die Halligen vorm 'n soort natuurlike bolwerk langs die weskus van Sleeswyk-Holstein en beskerm die vasteland tussen die grens met Denemarke in die noorde en die Eiderrivier in die suide teen die onstuimige see. Die argipel bestaan uit drie landskapsvorme – effens hoër geleë sanderige terrein (wat in Duits Geest genoem word) op die eilande Sylt, Föhr en Amrum, die Halligen en vleilande op die eilande Pellworm en Nordstrand. Sedert die middeleeue word na hierdie amfibiese landskap, wat steeds deur die see bedreig word, as Uthlande verwys.
Erepsia lacera
Erepsia lacera is 'n vetplant wat deel is van die Aizoaceae familie. Die spesie is endemies aan die Wes-Kaap.
Noord-Friese Eilande
Geografie
Die kerngebied van Sylt, Föhr en Amrum bestaan uit morene-afsettings uit die laaste ystydperk wat sowat 15 000 jaar gelede gaandeweg tot 'n einde gekom het. Skandinawië is gedurende dié koueperiode deur 'n yslaag bedek wat op plekke 2 kilometer dik was en tot die Duitse middelgebergtes gestrek het. Hierdie yslaag het groot hoeveelhede gruis en rolstene verplaas wat, toe die ys begin smelt het, as afsettings agtergebly het. Hierdie morenes vorm die grond vir die huidige Geestlandskap en rys op die eilande Sylt, Föhr en Amrum tot respektiewelik 27, 13 en 18 meter bo seevlak.
'n Ander kenmerk van dié drie eilande is hul lang sandstrande met uitgestrekte duinlandskappe. Maar ook op hierdie eilande word vleilande aangetref wat relatief laat ontstaan het en veral op Föhr ook vir landboudoeleindes benut word. Amrum is die enigste eiland met groter bosgebiede. Pellworm en Nordstrand bestaan hoofsaaklik uit vrugbare vleilande wat grotendeels benede seevlak geleë is en deur middel van dyke teen oorstroming beskerm word. Die slikryke Halligen is oorblyfsels van die oorspronklike vasteland wat gedurende stormvloede deur die Noordsee oorstroom en in klein stukke geskeur is.
Terwyl Amrum, Föhr en Pellworm slegs per skip bereik kan word, word Sylt sedert 1927, toe die Hindenburgdamm voltooi is, deur 'n spoorweg met die vasteland verbind. Die eiland Nordstrand het tot 'n skiereiland ontwikkel nadat die Beltringhager Koog ingedyk is. Tussen die eilandgroep en die vasteland strek die Waddesee, 'n unieke seelandskap wat deur die wisselwerking van see, wind en getye gevorm is. Die Nasionale Park Sleeswyk-Holsteinse Waddesee met 'n oppervlakte van 2730 km² bied 'n beskermde habitat vir 3200 dierspesies.
Geskiedenis
Toe die gebied van die huidige Sleeswyk-Holstein ysvry geword het, was daar nog steeds 'n groot massa bevrore water in die Skandinawiese gletsers. So was die seevlak omstreeks 100 meter laer as vandag, en die suidelike Noordsee was tot die teoretiese lyn, wat Newcastle, die Doggersbank en Skagen met mekaar verbind, 'n droë samehangende landmassa. Eers toe ook die Noord-Europese gletsers begin smelt het, is die Noordseebekken weer met seewater oorstroom wat gaandeweg oor die Geestrand na die binneland beweeg het. Die watermassas het groot hoeveelhede slik na die kusgebiede gespoel sodat langs die kuslyn en rondom die hoër geleë Geesteilande binne enkele eeue nuwe vleilande met moerasse, heide- en weivelde asook enkele bosgebiede ontstaan het.
Eers vanaf die 8ste eeu n.C. het Friese setlaars uit die suidelike Noordseegebied hulle in Noord-Friesland gevestig. Hulle het al oor die noidige kennis en vaardighede beskik om permanente nedersettings in die kusgebiede te vestig wat agter dyke en op Warften ontstaan het.
Ndumiso Capa
Ndumiso Capa is 'n lid van die Nasionale Vergadering van Suid-Afrika vir die ANC.
The New Zealand Herald
The New Zealand Herald is 'n dagblad wat gepubliseer word in Auckland, Nieu-Seeland, en besit word deur New Zealand Media and Entertainment. Dit het die grootste sirkulasie van alle koerante in Nieu-Seeland en het 'n hoogtepunt van meer as 200 000 eksemplare bereik in 2006, hoewel die sirkulasie van die daaglikse Herald teen Desember 2017 gemiddeld tot 115 213 eksemplare gedaal het. Die belangrikste sirkulasiegebied is die Auckland-streek. Dit word ook afgelewer in groot dele van die noorde van die Noordeiland waaronder Northland, Waikato en King Country.
Op 10 September 2012 verskuif die Herald na 'n kompakte formaat vir uitgawes op weeksdae, na 150 jaar in die breedbladformaat. Die breëbladformaat is behou vir die Saterdaguitgawe.
Charente-Maritime
Charente-Maritime (uitgespreek ​[ʃa.ʁɑ̃t ma.ʁi.tim]) (17) is 'n Franse département van die gewes Nieu-Akwitanië. Sy prefektuur (hoofstad) is La Rochelle.
Britain Dalton
Britain Dalton is 'n Amerikaanse akteur. Hy is bekend vir sy rolle in die televisiereekse Criminal Minds (2005) en Goliath (2016).
Yunus Carrim
Yunus Ismail Carrim was voorheen 'n lid van die Nasionale Vergadering van Suid-Afrika vir die African National Congress.
Maria Palmer
Maria Palmer (5 September 1917 – 6 September 1981) was 'n Amerikaanse aktrise. Sy was bekend vir haar rolle in die rolprente Lady on a Train (1945), Rendezvous 24 (1946), en 13 Lead Soldiers (1948), en in die televisiereeks One Step Beyond (1959).
Reidispongia coerulea
Reidispongia coerulea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Reidispongia en tot die familie Phymatellidae. Die wetenskaplike naam van die spesie is die eerste keer geldig gepubliseer in 1988 deur Lévi & Lévi.
Heather J. Zar
Heather J. Zar is 'n Suid-Afrikaanse dokter en wetenskaplike wat spesialiseer in die versorging van kinders met respiratoriese siektes soos asma, tuberkulose en longontsteking.
Loopbaan en impak
Zar is die voorsitter van die Departement Pediatrie en Kindergesondheid aan die Universiteit van Kaapstad en dien ook as die President van die Pan-Afrika-torakale vereniging.
Haar werk oor MIV/VIGS-verwante longsiekte het gehelp om riglyne van die Wêreldgesondheidsorganisasie en nasionale riglyne te verander. Zar het wêreldwyd aandag verdien met haar werk aan die gebruik van laekoste-herwinde plastiekbottels as asma-spasieerders, om kinders te help om asmamedikasie makliker in te asem. Sy is een van die leiers van 'n kohortstudie van ongeveer 1 000 kinders wat noukeurig opgevolg word om voorkomende strategieë vir kinderlongsiekte en ander kwale beter te verstaan en te ontwikkel. Robert Mellins, Emeritus Professor en voormalige Direkteur van die Pediatriese Pulmonêre Afdeling aan die Columbia Universiteit, en 'n voormalige president van die American Thoracic Society het gesê dat Zar "bygedra het tot ons begrip van die voorkoming, voorkoms, diagnose en behandeling van respiratoriese siektes en het ’n daadwerklike bydrae tot kindergesondheid gelewer.”
Sy is 'n lid van die Akademie vir Wetenskap van Suid-Afrika en het meer as 300 wetenskaplike artikels gepubliseer.
Pas-de-Calais
Pas-de-Calais (uitgespreek [pɑ d(ə) kalɛ]) (62) is 'n Franse département van die gewes Hauts-de-France. Sy prefektuur (hoofstad) is Arras. Pas-de-Calais is die Franse naam vir die Straat van Dover. Inwoners verwys na hulleself as Pas-de-Calaisiens.
Trichocladus
Trichocladus (onderbosse) is 'n genus van vetplante in die Hamamelidaceae familie. Al die spesies is endemies aan Afrika.
Trichocladus goetzei
Trichocladus goetzei is 'n boom wat deel is van die Trichocladus familie. Die plant is endemies aan Tanzanië.
Grande-Terre (Mayotte)
Grande Terre is 'n Franse eiland in die Indiese Oseaan geleë by die noordelike ingang van die Mosambiek-kanaal in die Mayotte-argipel.
Mosie Cele
Mosie Antony Cele (sterf 25 Julie 2020) was 'n lid van die Nasionale Vergadering van Suid-Afrika vir die African National Congress.
Teenpous Martinus IV
Teenpous Martinus IV word nie as sulks in die lyste van teenpouse genoem nie. Kardinaal Bernardino Lopez de Carvajal het homself tot teenpous laat verkies op die skismatiese konsilie van Pisa in 1511.
Darren Dalton
Darren Dalton (gebore 9 Februarie 1965) is 'n Amerikaanse akteur, skrywer, en vervaardiger. Hy is bekend vir sy rolle in die rolprente The Outsiders (1983) en Red Dawn (1984), en in die televisiereeks Dr. Quinn, Medicine Woman (1993).
Teenpous Martinus IV
Biografie
Bernardino Lopez de Carvajal is gebore op 8 September 1456 in Plasencia, Spanje, die seun van Francisco Lopez de Carvajal y Trejo, tweede Heer van Torrejon en Aldonza Sande. Hy studeer in Salamanca en verkry 'n baccalaureus graad in 1472 en 'n lisensiaat in Mei 1478, Hy verkry die magister-graad in Kuns en Teologie op 21 Desember 1480.
Kerklike Loopbaan
In 1482 vestig hy hom in Rome. Hy was kamerheer van Pous Sixtus IV en Pous Innocentius VIII maak hom apostolies proto-notarius. In 1448 word hy kanunnik van die katedraal van Plasencia. Hy hou die lykrede "De eligendo Summo Pontifice" na die dood van Pous Sixtus IV in 1484.
Op 27 Augustus 1488 word hy biskop van Astorga en word op 23 Januarie 1489 verplaas na Badajoz. Hy was ambassadeur vir koning Fernando V van Aragon en koningin Isabella van Kastilië en León. Hy bepleit Fernando se saak by die pous wat op sy voorspraak drie bulle uitgee ten voordele van Spanje se regte in die lande ontdek deur Christophorus Columbus. Koning Fernando beveel by die pous aan dat Bernardino tot kardinaal bevorder word.
Op 20 September 1493 word Bernardino bevorder tot kardinaal-priester. Op 2 Februarie 1495 kry hy die titelkerk Santa Croce in Gerusalemme (Die Heilige Kruis in Jerusalem). Op 6 Julie 1495 word hy legaat van die Romeinse koning Maximilliaan. Hy word Camerlengo van die Kollege van Kardinale in 1498 en hervorm die bevoegdhede van die pos. Hy neem deel aan die eerste konklaaf van 1503 toe Pous Pius III verkies is en aan die tweede konklaaf in dieselfde jaar toe Pous Julius II verkies is.
Aizoon papulosum
Die brakbos (Aizoon papulosum) is 'n plant wat deel van die Aizoaceae familie is. Die plant is inheems aan die Noord-Kaap, Oos-Kaap, Wes-Kaap en Namibië.
Teenpous Martinus IV
Kerklike Loopbaan
Bernardino het nie goed klaar gekom met Pous Julius II nie. Hy het beskerming by Maximilliaan gesoek in Milaan. Hy word die leier van 'n groep dissidente kardinale en op 16 Mei 1511 teken hy 'n dokument waarin pous Julius opgeroep word na 'n konsilie in Pisa. Pous Julius set hom af as kardinaal en ekskommunikeer hom op 24 Oktober 1511. Die skismatiese konsilie van Pisa het begin op 5 November 1511, maar skuif twee dae later na Milaan waar Bernardino tot pous verkies is onder die naam Martinus IV. Sy volgelinge word die sekte van Carvajal genoem. Die kardinale wat betrokke was en almal geëkskommunikeer is, is Frederico di Sanseverino, Francisco Borja, Guillaume Briçonnet en René de Prie. Na die dood van pous Julius is Pous Leo X verkies. Bernadino het om vergewing gesmeek in 'n brief van 17 Junie 1513 en op 27 Junie 1513 het die pous hom vergewe en weer as kardinaal herstel.
Hy neem deel aan die konklaaf van 1521 waartydens Pous Adrianus VI verkies is en ook aan die konklaaf van 1523 waarin Pous Clemens VII verkies is. Hy sterf op 16 Desember 1523 en is begrawe in sy titelkerk Santa Croce in Gerusalemme.
Reniochalina
Reniochalina is 'n genus van sponsdiere uit die klas van die Demospongiae (gewone sponse).
Minnie Palmer
Minnie Palmer (31 Maart 1860 – 21 Mei 1936) was 'n Amerikaanse aktrise en skryfster. Sy was bekend vir haar rol in die rolprent My Sweetheart (1918).
Shirley Palmer (aktrise)
Shirley Palmer (25 Desember 1908 – 29 Maart 2000) was 'n Amerikaanse aktrise. Sy was bekend vir haar rolle in die rolprente Eagle of the Night (1928), Campus Knights (1929), en Somewhere in Sonora (1933).
Reidispongia tuberculata
Reidispongia tuberculata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Aizoon plinthoides
Aizoon plinthoides is 'n plant wat deel van die Aizoaceae familie is. Die plant is inheems aan Botswana, Namibië en die Suid-Afrika.
Reidispongia tuberculata
Die spons behoort tot die genus Reidispongia en tot die familie Phymatellidae. Die wetenskaplike naam van die spesie is die eerste keer geldig gepubliseer in 2005 deur Schlacher-Hoenlinger, Pisera & Hooper.
Aizoon pruinosum
Aizoon pruinosum is 'n plant wat deel van die Aizoaceae familie is. Die plant is inheems aan Suid-Afrika en Namibië.
Saulgé
Saulgé is 'n dorp in die Franse département Vienne in Nieu-Akwitanië.
Mmusi Maimane
Mmusi Aloysias Maimane (gebore 6 Junie 1980) is 'n Suid-Afrikaanse politikus en gewese leier van die Demokratiese Alliansie (DA). Hy is in Krugersdorp gebore en het in Dobsonville, Soweto, gewoon en skoolgegaan. Hy is met Natalie getroud en hulle het twee kinders, Kgalaletso en Daniel.
Saulgé
Die dorp is tussen Poitiers en Limoges geleë.
Mmusi Maimane
Maimane is in Mei 2014 as parlementslid ingehuldig nadat die DA nie Gauteng, waar hy die premierskandidaat was, kon wen nie. Hy volg op 26 Mei 2014 Lindiwe Mazibuko as parlementêre leier en op 10 Mei 2015 Helen Zille as partyleier op.
Hy bedank op 23 Oktober 2019 weens onduidelike redes as leier van die Demokratiese Allianse en op 24 Oktober 2019 as opposisieleier in die Nasionale Vergadering. Daar word gespekuleer dat dit te make het met die verkiesing van Zille as die DA-party se nuwe Federale Raadsvoorsitter, sy word as 'n regse element gesien.
Charlotte Blair Parker
Charlotte Blair Parker (6 Januarie 1858 – 5 Januarie 1937) was 'n Amerikaanse skryfster en aktrise. Sy was bekend vir haar rolle in die rolprente Under Southern Skies (1915), Hearts of Love (1918), Way Down East (1920), en Way Down East (1935).
Groenflits
'n Groenflits en groenstraal is meteorologiese optiese verskynsel wat soms kort voor sononder of sonsopkoms voorkom. As die toestande reg is, is 'n duidelike groen kol, sigbaar vir 'n kort tydjie bo die boonste rand van die sonskyf; die groen voorkoms duur gewoonlik nie langer as twee sekondes nie. Nog meer skaars kan dit soos 'n groenflits lyk wat 'n groenstraal uitskiet vanaf die sonsondergang of sonop.
Groenflitse kom voor omdat die aarde se atmosfeer kan veroorsaak dat die sonlig in verskillende kleure skei of breek. Groenflitse is 'n groep soortgelyke verskynsels wat van effens verskillende oorsake spruit, en daarom is sommige soorte groenflitse meer algemeen as ander.
Waarneming
Groenflitse kan vanaf enige hoogte waargeneem word. Hulle word gewoonlik gesien in 'n onbelemmerde horison, soos oor die oseaan, maar is ook moontlik oor wolktoppe en bergtoppe. Dit kan op enige breedtegraad voorkom, hoewel die flits by die ewenaar selde langer as 'n sekonde duur.
'n Groenflits kan ook waargeneem word in samewerking met die maan en helder planete aan die horison, insluitend Venus en Jupiter. Met 'n onbeperkte uitsig oor die horison word groenflitse gereeld gesien deur vlieëniers, veral as hulle weswaarts vlieg as die sonsondergang vertraag word. As die atmosfeer laag is, kan die groenflits as 'n reeks flitse voorkom.
Rosario Flores
Rosario del Carmen González Flores beter bekend as Rosario Flores (Spaans:roˈsaɾjo floɾes; gebore op 4 November 1963) is 'n Spaanse aktrise en sangeres wat reeds twee keer die "Latynse Grammy toekenning" gewen het.
Sy is in Madrid, Spanje gebore as die dogter van Antonio González ('El Pescaílla') en die bekende sangeres Lola Flores. Sy is die suster van die sangeres Lolita Flores en die sanger-liedjieskrywer Antonio Flores. Sy het 'n dogter saam met haar gewese minnaar Carlos Orellana. Haar tweede seun, Pedro Antonio, is op 21 Januarie 2006 gebore, dieselfde dag as sy ouma, Lola Flores. Flores en Pedro Lazaga, haar minnaar en die vader van haar tweede seun, het in 2001 ontmoet tydens die verfilming van Pedro Almodóvar se rolprent Hable con ella.
Reniochalina novaezealandiae
Reniochalina novaezealandiae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Reniochalina en tot die familie Axinellidae. Die wetenskaplike naam van die spesie is die eerste keer geldig gepubliseer in 1924 deur Brøndsted.
Tim Daly
Tim Daly (gebore 1 Maart 1956) is 'n Amerikaanse akteur, vervaardiger, en regisseur. Hy is bekend vir sy rolle in die rolprent Basic (2003) en in die televisiereekse Wings (1990) en The Fugitive (2000).
Patrick Chauke
Hlomane Patrick Chauke is 'n lid van die Nasionale Vergadering van Suid-Afrika en voormalige lid van die Noordwes provinsiale wetgewer vir die African National Congress.
Sam Daly
Sam Daly (gebore 24 Maart 1984) is 'n Amerikaanse akteur, vervaardiger, en skrywer. Hy is bekend vir sy rolle in die rolprent Red Tails (2012) en in die televisiereekse The Office (2005), Murder in the First (2014), en Impress Me (2015).
Douglas B-18 Bolo
Die Douglas B-18 Bolo is 'n Amerikaans vervaardigde mediumbomwerper wat deur die United States Army Air Corps en die Koninklike Kanadese Lugmag gebruik is gedurende die laat 1930's en vroeë 1940's. Die Kanadese het daarna verwys as die Digby. Die Bolo was vervaardig deur die Douglas Aircraft Company, gebaseer op hulle Douglas DC-2 en was ontwikkel om die Martin B-10 te vervang. Hierdie vliegtuig was Douglas se eerste mediumbomwerper.
Gedurende die toetsing van bomwerpers in April 1935 te Wright Field het die B-18 met die Martin 146 ('n verbeterde Martin B-10) en die Boeing model 299 (die latere Boeing B-17 Flying Fortress), en die enigste viermotorige vliegtuig, meegeding. In Januarie 1936 is 133 Bolo's bestel, deels omrede hulle aansienlik goedkoper was as die Boeing en ook omrede die Boeing prototipe vernietig is in 'n vliegongeluk. Later was daar nog 217 eenhede gebou as model B-18A, met 'n haaiagtige tipe neus waar die bombardier se posisie vorentoe geskuif het oor diė van die neus skutter. Twintig van die B-18A's is oorgeplaas na die Koninklike Kanadese Lugmag, wat hulle die Digby genoem het.
Gedurende die winter van 1939/40 was meer as eenhonderd B-18A's opgegradeer na B-18B: spesialis radio toerusting vir maritieme gebruik is in die vliegtuie geinstalleer. Die B-18B's is gebruik vir patrollie togte aan die Amerikaanse ooskus om Duitse U-bote te vind en hulle posisies te rapporteer. Toe Amerika tot die Tweede Wêreldoorlog toegetree het was die B-18 Bolo op daardie stadium die bomwerper wat in die grootste getalle buite Amerikaanse grense ontplooi was.
Darío Grandinetti
Biografie
Darío Grandinetti was gebore in Rosario, Santa Fe, Argentinië. Sy vader het in die Junta Nacional de Granos in die strate van Mendoza en Sarmiento gewerk. Toe Darío Grandinetti sewentien jaar oud was het hy en sy gesin getrek na die klein dorpie van Las Rosas, waar hulle egter vir slegs een jaar gewoon het, waarna hulle na Rosario teruggekeer het. Grandinette het in Rosario vir die minderwaardige spanne van die Newells Old Boys sokkerklub gespeel. Hy het as 'n supplementêre personeellid in die Junta Nacional de Granos begin werk en teater begin studeer. Hy het om loopbaan-redes na Buenos Aires, Argentinië getrek.
Douglas B-18 Bolo
Baie B-18's was vernietig by Pearl Harbor op 7 Desember 1941 na die Japanese aanval en vroeg in 1942 het meer gevorderde bomwerpers die B-18 vervang as die voorslag bomwerper. Die meeste B-18's is toe gebruik as transportvliegtuie, vir die opleiding van valskermsoldate of opgradeer na B-18B modelle.
Darío Grandinetti
Loopbaan
Darío Grandinetti het sy loopbaan as televisieakteur begin en stadigaan na rolprente beweeg. Sy rolle bestaan meestal uit Argentynse produksies of mede-produksies met sy land van herkoms. Sy eerste werk in 'n buitelandse produksie was die Boliviaanse produksie van 1998, El Día que murió el silencio. Hy het onlangs in 'n aantal Spaanse rolprente gewerk, en het ook as gaskunstenaar opgetree in Spaanse TV reekse. Hy word beskou as een van die belangrikste Argentynse akteurs. In 2012 het hy 'n Emmy gewen vir sy rol in Televisión por la Inclusión.
Reniochalina rigida
Die spons behoort tot die genus Reniochalina en tot die familie Axinellidae. Die wetenskaplike naam van die spesie is die eerste keer geldig gepubliseer in 1883 deur Carter.
Drechtsteden
Die Drechtsteden (letterlik in Afrikaans: Drechtstede) is 'n metropolitaanse agglomerasie in die suide van die Nederlandse provinsie Zuid-Holland. Hierdie regio is 'n saamwerkingsgebied, wat in 1995 as 'n projek is opgerig en sedert 2006 die Gemeenskaplike Reëling Drechtsteden (GRD) is. Met ongeveer 294 000 inwoners (2022) is Drechtsteden die negende grootste agglomerasie in Nederland. Die kantoor is in Dordrecht (Spuiweg 5).
Lede is die volgende sewe munisipaliteite:
Boomwindswael
Slegs drie spesies boomwindswaels (familie Hemiprocnidae) word aangetref, maar hulle kom nie in Suider-Afrika voor nie. Die verteenwoordigers is die Indiese boomwindswael (Hemiprocne longipennis), die klein boomwindswael (Hemiprocne comata) en Hemiprocne mystacea.
Boomwindswaels is nie so goed soos windswaels aangepas om in die lug te leef nie. Hulle kan egter maklik op dun takkies sit waarvandaan hulle op insekte afduik. Hulle neste word van speeksel, plantdele en vere op dun takkies gebou en vorm 'n klein kommetjie.
Reniochalina stalagmitis
Reniochalina stalagmitis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Reniochalina en tot die familie Axinellidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Sylt
Sylt is aan die onstuimige Noordsee blootgestel, en ondanks die voortdurende stryd van sy bewoners teen die vloedbranders, word gedurende elke swaar stormvloed landverliese aangeteken. Die eiland word sedert 1927 deur die Hindenburgdamm met die vasteland verbind. Sylt het lank reeds tot een van die gewildste vakansiebestemmings in Duitsland ontwikkel – jaarliks bring sowat 850 000 toeriste 'n besoek aan die eiland.
Toerisme is dan ook die vernaamste inkomstebron vir die eilandbewoners nadat visvangs aan belangrikheid afgeneem het. Ook alle ander noemenswaardige bedrywe – oesterteelt, strandstoelvervaardiging, die bottelering van mineraalwater en kunshandewerk – is vertakkings van die toerismebedryf.
Seevaart
As kapteins en seemans het die Sylters hulle al vroeg by Nederlandse seevaarders aangesluit wat vanaf die vroeë 17de eeu kommersiële walvisvangs langs die kuste van Noorweë, Spitsbergen en Groenland beoefen het. Ander Sylters het seevaarte na verafgeleë wêreldstreke soos Afrika en Wes-Indië onderneem. Die seevaartbedryf was winsgewend, maar tegelykertyd gevaarlik. Mans wat teen Kerstyd nie weer saam met hul gesinne aan tafel kom sit het nie, sou nooit weer terugkeer nie. Sowat die helfte van alle Syltse seevaarders en vissers het met hul skepe vergaan, met ingrypende gevolge vir die bevolkingsamestelling van die eiland wat merendeels uit vroue en kinders bestaan het.
Geloof en bygeloof het hoogtyd gevier in só 'n kwesbare samelewing. Die fasades van baie huise is versier met 'n verskeidenheid Christelike en heidense simbole waarmee mense probeer het om bonatuurlike magte goedgesind te stem en om gevare af te weer.
Tale
Terwyl Hoogduits tans 'n oorheersende rol in die alledaagse lewe van Sylt speel, word Noord-Fries, Deens en Nederduits as die eiland se inheemse tale beskou. Die plaaslike Friese dialek, Sölring, vorm saam met die dialekte, wat op die buureilande Föhr en Amrum en op Helgoland gepraat word, die Noord-Friese Eilanddialekgroep wat merkbaar verskil van vastelandse Noord-Fries. Die besondere kenmerk van Sölring is die relatief groot aantal Deense leenwoorde, terwyl ook die Noord-Friese spelreëls nie op die eilanddialek toegepas word nie.
As gevolg van massatoerisme, die permanente vestiging van vastelandse werknemers op Sylt en die relatief groot aantal eilandgesinne wat om finansiële redes na die vasteland verhuis, is die Noord-Friese dialekte grotendeels uit die alledaagse lewe verdring. Die aantal aktiewe dialeksprekers word op enkele honderd beraam.
Die status van Fries is deur die "Wet op die Friese taal" van 2004 versterk. Intussen word die ou taal op verskillende terreine bevorder. Die wet maak voorsiening vir tweetalige Duitse en Friese straatborde en inskrifte op openbare geboue en die bevordering van Friese taalonderrig op skole en vir volwassenes.
Die noorde van Sylt, die sogenaamde Listland, wat eeue lank as 'n besitting van die Deense Kroon geadministreer is, is tradisioneel Deenssprekend. Ondanks die oorheersende posisie van Duits is daar 'n Deenssprekende minderheid op Sylt wat die Deense taal en tradisies in verenigings en in skole lewendig hou. Naas 'n Deense kerkgemeente, die Vesterland Danske Kirke, is daar 'n Deensmedium-eilandskool met afdelings in Westerland en Keitum, 'n Deense crèche en 'n sentrum vir vryetydbesteding in Westerland asook 'n Deense kulturele sentrum, die List Kulturhus. Die Deense Sentraalbiblioteek in Flensburg verskaf met sy mobiele biblioteekbusse biblioteekdienste in Westerland en Keitum.
In Sylt-Ost, 'n gebied met 'n landelike karakter, is Nederduits nog steeds die huistaal van baie gesinne.
Vervoer
Daar is geen regstreekse padverbinding met die vasteland nie. Motors en vragwaens word in Niebüll op treinwaens gelaai en oor die Hindenburgdamm, 'n spoorverbinding wat deur die Syltse Waddesee loop, na die eiland vervoer. Naas spesiale treine vir die vervoer van motors verbind streeks- en langafstandtreine die eiland met bestemmings op die vasteland. Sylt beskik oor drie treinstasies – Morsum, Keitum en Westerland. Die laasgenoemde dien as aansluitings- en hoofstasie.
Die seeroete tussen die Deense buureiland Rømø en die seehawe in List word tot agt keer per dag deur veerbote van die redery Rømø-Sylt-Linie bedien wat passasiers en motors kan vervoer.
Sylt se lughawe is 'n belangrike bestemming vir gereelde en huurvlugte. Veral gedurende die somermaande land hier daagliks vliegtuie wat toeriste uit verskeie groot stede op die Duitse vasteland regstreeks na Sylt neem. Die belangrikheid van Sylt se lughawe het sedert die 1990's merkbaar toegeneem sodat dit intussen die tweede grootste in die deelstaat Sleeswyk-Holstein volgens die aantal passasiers is (139 000 in 2015 ).
Michael Damian
Michael Damian (gebore 26 April 1962) is 'n Amerikaanse akteur en regisseur. Hy is bekend vir sy rolle in die rolprente Hot Tamale (2006), Moondance Alexander (2007), en Free Dance (2018), en in die televisiereeks The Young and the Restless (1973).
Eleanor Parker
Eleanor Parker (26 Junie 1922 – 9 Desember 2013) was 'n Amerikaanse aktrise. Sy was bekend vir haar rolle in die rolprente Caged (1950), Detective Story (1951), The Naked Jungle (1954), en The Sound of Music (1965).
Xenu
Hierdie gebeure staan in Sciëntologie as "Incident II" (Voorval II) bekend, en die traumatiese herinneringe wat daarme verband sou hou as "The Wall of Fire" (Die Muur van Vuur) of die "R6 implant" (R6 implantaat). Die verhaal van Xenu vorm deel van Sciëntologiese leerstellings oor buiteruimtelike beskawings en ingrypings in aardse gebeure, wat gesamentlik deur Hubbard as "space opera" (ruimte opera) beskryf word. Hubbard het die verhaal in die studiemateriale vir Operating Thetan vlak III (OT III) in 1967 beskryf, en gewaarsku dat die vorige trauma van die "R6 implant" enigiemand wat dit sou probeer oplos kon doodmaak, byvoorbeeld deur longontsteking.
Opsomming
Die verhaal van Xenu word in die OT III tekste behandel, wat deel vorm van Sciëntologie se geheime "Gevorderde Tegnologie" wat slegs openbaar word aan lede wat baie ure van "auditing" (psigiese ouditering) ondergaan het en die status van "clear" bereik het, gevolg deur die "Operating Thetan" vlakke 1 en 2. Dit word in meer detail bespreek in die meegaande vertroulike "Assists" lesing van 3 Oktober 1968, en is gedramatiseer in "Revolt in the Stars" (Opstand in die Sterre), 'n draaiboek en roman wat L. Ron Hubbard in 1977 geskryf het.
Xenu het onder dringende gevaar van afsetting gestaan, en het derhalwe 'n plan uitgedink om ontslae te raak van die oortollige bevolking van sy ryk. Met die hulp van psigiaters, het hy miljarde van sy burgers onder die voorwendsel van inkomstebelasting sinspeksies versamel, en hulle verlam en gevries in 'n mengsel van alkohol en glikol om hulle siele vas te vang. Die ontvoerde bevolking is in ruimtetuie gelaai om hulle na die die planeet Teegeeack (Aarde) te vervoer, waar hulle uitgewis sou word. Die voorkoms van hierdie ruimtetuig sou later onbewustelik uitgedruk word in die ontwerp van die Douglas DC-8, die enigste verskil synde dat die DC8 enjins het. Toe hulle Teegeeack bereik het, is die verlamde ruimtewesens romdom om die basisse van vulkane rondom die planeet gestapel. Waterstofbomme is toe in die vulkane afgehys en gelyktydig laat ontplof, en daardeur is amper al die ruimtewesens doodgemaak.
Die slagoffers se siele, wat Hubbard thetane genoem het, is deur die ontploffing in die lug geblaas. Hulle is deur Xenu se magte met behulp van 'n "elektroniese lint" (volgens Hubbard "ook 'n tipe staande golf") gevang en ingesuig in "vakuum sones" rondom die wêreld. Die honderde miljarde  van gevangene thetane is na 'n tipe filmteater gebring, waar hulle gedwing is om ses-en-dertig dae lank 'n "drie-D, super kolossale rolprent" te kyk. Hiermee is volgens Hubbard "verskeie misleidende data"' (gesamentlik bekend as die R6 implantaat) in die herinneringe van die thetane ingeprent, en sou onder andere te make hê met God, die Duiwel, en ruimte opera. Dit sou al die wêreldgodsdienste insluit; Hubbard het spesifiek Rooms-Katolisisme en die beeld van die Kruisiging aan die invloed van Xenu toegeskryf. Die twee "implanteringstasies" wat Hubbard genoem het sou volgens hom op Hawaii en Las Palmas in die Kanariese Eilande wees.
Bykomend tot die inplanting van nuwe gelowe in die thetane, sou die beelde hulle sin van persoonlike identiteit uitwis. Nadat die thetane die implanteringstasies verlaat het, sou hulle volgens Hubbard begin om in groepe van 'n paar duisend saam te koek, aangesien hulle die vermoë verloor het om tussen mekaar te onderskei. Elke groep van thetane sou in een van die paar oorblywende liggame wat die ontploffing oorleef het, versamel. Daardeur sou hulle in sogenaamde body thetans (liggaam-thetane) ontaard, wat volgens gevorderde Sciëntologiese tekste nog steeds aan alle mense vasklou en hulle nadelig beïnvloed, behalwe Sciëntoloë wat die nodige stappe geneem het om hulle te verwyder.
'n Lojale regeringsfaksie het uiteindelik Xenu en sy groep omvergewerp, en hom toegesluit in "n elektroniese berg lokval" waarvan hy nie ontsnap het nie. Alhoewel seker bronne beweer dat Xenu se liggaam in die Pireneë op Aarde sou wees, is dit eintlik die ligging wat Hubbard elders vir 'n ou "Mars verslag stasie" aangegee het. Teegeeack sou volgens Hubbard na afloop van hierdie gebeure deur die Galaktiese Verbond verlaat word, en sou tot vandag toe as 'n "tronkplanet" dien, maar sou nogtans sedertdien herhaaldelik deur buiteruimtelike wesens aangeval geword het.
Commiphora cervifolia
Die spoegboom (Commiphora cervifolia) is 'n struik of klein boompie wat aan die familie Burseraceae behoort. Die plant is inheems aan Namibië en die Noord-Kaap in Suid-Afrika. Dit kom in die Oranjeriviervallei voor vanaf Ai-Ais, Vioolsdrif en Goodhouse.
Xenu
Opsomming
In 1988 het die koste om hierdie geheime van die Kerk van Sciëntologie te leer £3,830, of US$6,500 beloop. Dit was bykomend tot die koste van die vorige kursusse wat nodig is om in aanmerking te kom vir die OT III, wat op hulle beurt dikwels meer as US$100,000 (ongeveer £60,000) sou beloop. Geloof in Xenu en liggaamsthetane is 'n voorvereiste vir 'n Sciëntoloog om verder te vorder in sy ontwikkeling, oor die sogenaamde "Bridge to Total Freedom" (Brug na Totale Vryheid). Diegene wat nie die voordele van die OT III kursus verwesentlik nie, word verwag om dit te herhaal, en weer daarvoor te betaal.
Commiphora cervifolia
Die boom se FSA-nommer is 273.5.
Xenu
Sciëntologiese leerstellings
Binne Sciëntologie, word die verhaal van Xenu "The Wall of Fire" of "Incident II" ("Die Muur van Vuur" of "Voorval II") genoem. Hubbard het geweldige belang daaraan gekoppel, en gesê dat dit die geheime van 'n ramp daarstel wat gelei het tot die verval van lewe soos ons dit ken in hierdie sektor van die sterrestelsel. Die buitelyne van die verhaal, naamlik dat 'n groot ramp 75 miljoen jaar gelede in hierdie sektor van die sterrestelsel gebeur het wat uiters negatiewe gevolge vir almal sedertdien ingehou het, word wel aan scientoloë op die laer vlakke genoem, maar die besonderhede word streng vertroulik gehou.
Die Kerk van Sciëntologie verbied die lees van die OT III Xenu kosmogonie sonder om eers die voorvereiste kursusse te neem. Sciëntoloë waarsku dat die lees van die Xenu verhaal sonder behoorlike voorbereiding, longontsteking kan veroorsaak.
In RJ67 het Hubbard verwys na die verwoestende effek van Xenu se volksmoord, deur te sê dat die planeet sedertdien 'n "woestyn" was, en dat dit die lot van 'n handvol mense geword het om die planeet se "tegnologie" tot 'n vlak te bring waar die katastrofe deurdring en ongedaan gemaak kan word, en beweer dat die Sciëntoloë goed op pad is om dit reg te kry.
OT III handel ook oor "Incident I" (Voorval I), wat vier quadriljoen (4×1015) jaar gelede sou gebeur het. In Voorval I, is die niksvermoedende thetaan onderwerp aan 'n harde klapgeluid gevolg deur 'n vloed van lig, en het toe 'n strydwa gesien wat gevolg is deur 'n trompetterende gérub. Na 'n reeks harde klapgeluide, is die thetaan oorweldig deur duisternis. Dit word beskryf dat alleen hierdie traumatiese herinneringe thetane van hulle "statiese" (natuurlike, goddelike) status skei.
Commiphora crenato-serrata
Die damarakanniedood (Commiphora buruxa) is 'n boom wat aan die familie Burseraceae behoort. Die plant is endemies aan Namibië.
Sindi Chikunga
Sindisiwe Chikunga is 'n lid van die Nasionale Vergadering van Suid-Afrika vir die African National Congress.
Papendrecht
Papendrecht is 'n munisipaliteit en dorp in die Nederlandse provinsie Zuid-Holland, met 'n bevolking van sowat 32 000 in 2022 en 'n oppervlakte van sowat 11 km².
Papendrecht lê in die suidweshoek van die Alblasserwaard-streek in die suide van die provinsie, waar die riviere Beneden-Merwede en Noord mekaar raak, en is deel van die metropolitaanse agglomerasie Drechtsteden.
Die dorp het reeds bestaan in 1105. In hierdie munisipaliteit word Alblasserwaards gepraat, wat is 'n Hollandse dialek.
In Papendrecht is die hoofkantoor van lugvaartbedryf Fokker Technologies en baggerbedryf Boskalis gevestig.
Munisipale raad
Verkiesings sedert 2010:
Xenu
Sciëntologiese leerstellings
Hubbard skryf baie fisiese en geestelike kwale aan liggaamsthetane toe, wat volgens hom ook verhoed dat mense die hoogste geestelike vlakke bereik. OT III vertel die Sciëntoloog om liggaamthetane op te spoor en hulle "van die gevolge van Voorvalle I en II te bevry". Dit word in solo-ouditering gedoen, met ander woorde waar die Sciëntoloog homself ouditeer. Die Sciëntoloog word aangesê om 'n groep van liggaamsthetane te vind, dit telepaties aan te spreek, en eers as 'n groep, en daarna elke individuele lid, deur Voorval II, en indien nodig Voorval I, te lei. Hubbard waarsku dat die proses omsigtig gedoen moet word, en dat die afhandeling van liggaamsthetane in OT vlakke IV tot VII voorgesit word.
Commiphora crenato-serrata
Die boom se FSA-nommer is 274.
Ichthyosaurus
Ichthyosaurus, of die igtiosourusse (uitspraak: IG-tie-oe-SOU-russe), was 'n genus van Ichthyosauria, 'n orde seereptiele wat sowat 250 miljoen jaar gelede tydens die Mesosoïese Era floreer het. Die naam beteken "visreptiel".
Xenu
Sciëntologiese leerstellings
Die Kerk van Sciëntologie maak beswaar daarteen dat die Xenu verhaal gebruik word om Sciëntologie as wetenskapsfiksie fantasie uit te beeld. Hubbard se stellings oor die R6 inplanting het 'n bron van twis geword. Kritici en sommige Christene voer aan dat Hubbard se uitsprake ten opsigte van R6 bewys dat Sciëntologiese leerstellings onversoenbaar is met Christendom, ten spyte van die Kerk van Sciëntologie se uitsprake tot die teendeel.
Oorsprong van die verhaal
Hubbard het die OT III materiale teen die einde van 1966 en vroeg in 1967 in Noord-Afrika geskryf terwyl hy op pad was na Las Palmas om aan te sluit by die Enchanter, die eerste skip van sy private Sciëntologie vloot (die "Sea Org"). Hy het later beklemtoon dat OT III sy eie persoonlike ontdekking was.
Kritici van Sciëntologie het beweer dat ander faktore moontlik ingewerk het. In 'n brief van daardie tyd aan sy vrou Mary Sue,  het Hubbard gesê dat hy, om sy navorsing aan te help, alkohol, stimulante en depressante gebruik het ("I'm drinking lots of rum and popping pinks and greys"). Sy assistent teen daardie tyd, Virginia Downsborough, het gesê dat sy hom moes afspeen van sy gewoonte van dwelmgebruik. Russell Miller postuleer in sy boek Bare-faced Messiah dat dit vir Hubbard belangrik was om in 'n verswakte toestand gevind te word, om OT III as 'n geweldige navorsingsprestasie voor te stel.
Elemente van die Xenu storie het reeds voor die publikasie van OT III in Sciëntologie verskyn. Hubbard se beskrywings van buiteaardse konflikte kom selfs voor in sy boek Have You Lived Before This Life? en is entoesiasties onderskryf deur Sciëntoloë wat hulle vorige lewens op ander planete gedokumenteer het.
Die invloed van OT III op Sciëntologie
Sedert die 1980's is die vulkaan ook uitgebeeld in televisie-advertensies vir Dianetics. Sciëntologie se "Sea Org", 'n elite-groep binne die kerk wat uit Hubbard se persoonlike personeel aan boord van sy vloot van skepe ontstaan het, ontneem baie van hulle simbole van die verhaal van Xenu en OT III. Die organisasie is uitdruklik bedoel om 'n herlewing van die "Lojale Offisiere" te wees wat Xenu omvergewerp het. Sy logo, 'n krans met 26 blare, verteenwoordig die 26 sterre van Xenu se Galaktiese Verbond. Volgens 'n amptelike Sciëntologiewoordeboek, is die Sea Org se simbool ontleen uit die simbool van 'n Galaktiese Verbond "ver terug in die geskiedenis van hierdie sektor", en sou baie van sy krag en gesag daardeur verkry dat hy daarmee geassosieer is.
In die "Advanced Orgs" (Gevorderde Organisasies) in Edinburg en Los Angeles, het Sciëntologiepersoneel op 'n stadium wit uniforms met silwer stewels gedra, om Xenu se "Galactic Patrol" na te boots, soos wat hulle op die voorblad van die eerste uitgawes van Dianetics: The Evolution of a Science uitgebeeld is. Dit is glo gedoen op die basis van Hubbard se verklaring in sy Flag Order 652 dat die mensdom die gesag sou aanvaar van daardie groep hom laas verraai het: vandaar die nabootsing van Xenu se handlangers.
Naam
Die naam is al as Xenu en Xemu gespel. Die kursusmateriaal van Klas VIII sluit 'n drie-bladsy teks in Hubbard se handskrif in, onder die opskrif "Data", waarin die verhaal van Xenu uitvoerig weergegee word. Hubbard se onduidelike handskrif maak beide spellings moontlik, veral omdat die naam net eenkeer in die handgeskrewe deel van die dokument voorkom. In die "Assists" lesing, sê Hubbard "Xenu, ahhh, kan X-E-M-U gespel word" en spreek dit 'n paar keer duidelik as "Xemu" op die opname uit. Die getikte draaiboek Revolt in the Stars gebruik egter uitsluitlik die spelling "Xenu".
Die Kerk van Sciëntologie se posisie
In sy openbare uitsprake, is die Kerk van Sciëntologie huiwerig om enige melding van Xenu toe te laat. 'n Regter het die naam in 1997 in die verbygaan genoem, wat daartoe gelei het dat die Kerk se prokureurs het die uitspraak laat verseël het, alhoewel daardie besluit later omgekeer is. In die relatief min gevalle waar die Kerk die verhaal erken, beweer hulle dat die ware betekenis van die verhaal net verstaan kan word na jarelange studie. Hulle maak ook kapsie daarteen dat kritici dit gebruik om die godsdiens as 'n wetenskapfiksie fantasie voor te stel.
Senior lede van die Kerk het verskeie kere in die openbaar die verhaal ontken, of sy belang geminimeer, maar ander het sy bestaan bevestig. In 1995 het Sciëntologie prokureur Earl Cooley gesinspeel op die belang van Xenu in Sciëntologie deur te sê dat duisende artikels oor Coca-Cola geskryf word, maar dat hulle nie die formule vir Coca-Cola publiseer nie. Sciëntologie het baie gegradeerde vlakke waardeur 'n mens kan vorder. Baie mense wat nog op die laer vlakke in die kerk is, is onbewus van baie aspekte van die Xenu verhal, omdat dit eers in "Operating Thetan" vlak drie, of "OT III" onthul word. Omdat die inligting wat aan die lede oorgedra word, geheim gehou moet word van diegene wat nog nie daardie vlak bereik het nie, moet lede wat wel daarvan bewus is, in die openbaar die bestaan daarvan ontken as hulle gevra word. Mense wat OT III ontvang moet 'n ooreenkoms teken waarin hulle belowe om nooit die inhoud te openbaar nie, voordat hulle die koevert met die kursusinhoud kry. Hulle word vertel dat dit kennis bevat wat so gevaarlik is, dat iemand wat hoor van die materiaal voordat hy gereed is, longontsteking kan opdoen.
Warren McShane, direkteur van die Religious Technology Center, die organisasie wat Sciëntologie se handelsmerke, simbole en tekste bestuur, het in 1995 in 'n hofsaak getuig dat die Kerk van Sciëntologie 'n beduidende hoeveelheid van sy inkomste verkry van die vaste skenkings wat deur Sciëntoloë betaal word om die OT materiaal te bestudeer. McShane het gesê dat Hubbard se werk "vreemd" mag voorkom aan diegene wat nog nie die voorafgaande kursusvlakke deurgegaan het nie. McShane het gesê dat die verhaal nog nooit geheim was nie, maar het beweer dat die OT III materiale wel handelsgeheime bevat. McShane het die verhaal taamlik uitvoerig bespreek, en het spesifiek vir Hubbard as sy outeur genoem.